38. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. Φ269/1100 της 10/29 Ιουλ. 1991 (ΦΕΚ Β΄ 580) Τροποποίηση της παρ. 2 του άρθρ. 17 του Καταστατικού του Ταμείου Προνοίας Προσωπικού ΟΣΕ. Η παρ. 2 του άρθρ. 17 του Καταστατικού του Ταμείου Προνοίας Προσωπικού ΟΣΕ όπως ισχύει μετά την τροποποίησή της με την Υ.Α.Φ.9δις/Ι/2982/21.4.1969 (Β΄316), τροποποιείται ως ακολούθως: «2.Ως βάση για τον υπολογισμό του εφάπαξ βοηθήματος λαμβάνεται το 90% του μέσου όρου των αποδοχών που ελάμβανε ο μέτοχος κατά την τελευταία διετία προ της εξόδου του από την υπηρεσία ή της ημερομηνίας του θανάτου του. Ως αποδοχές νοούνται το εκάστοτε μισθολογικό κλιμάκιο ή ο βασικός μισθός, το χρονοεπίδομα, η ΑΤΑ, οι τριετίες και πολυετίες. Επίσης λαμβάνονται υπόψη και οι κατά το άρθρ. 9 του Καταστατικού δευτερεύουσες απολαβές. Ως ανώτατο όριο αποδοχών ορίζεται αυτό που αντιστοιχεί στο καταπληκτικό μισθολογικό κλιμάκιο προσαυξημένο με τα παραπάνω επιδόματα». 